**Spojená škola, Tilgnerova 14, 841 05 Bratislava**

 Vážení rodičia,

 zápis do prvého ročníka základnej školy pre školský rok 2024/2025 sa uskutoční :

**v piatok 19. apríla 2024 v čase od 15.00 do 18.00 h**

a

  **v sobotu 20. apríla 2024 v čase od 8.00 do 12.00 h**

 na elokovanom pracovisku na **Fadruszovej ulici č. 10**, Bratislava.

* Pred zápisom Vás poprosíme vyplniť **elektronickú prihlášku,** link na online prihlášku uverejníme na webovej stránke školy **19.3.2024**

* Zákonný zástupca vyplní údaje do online prihlášky a odošle ju kliknutím na políčko „ODOSLAŤ“. Prihláška sa neodošle, pokiaľ niektorý z povinných údajov nebude vypísaný.

V takom prípade je potrebné sa vrátiť na vyznačené prázdne políčko a chýbajúci údaj doplniť.

* Po úspešnom odoslaní online prihlášky (formulára) zákonní zástupcovia dostanú na emailové adresy, ktoré uviedli v prihláške, potvrdzujúci email a prihlášku vo formáte pdf.
* **Prihlášku je potrebné vytlačiť a podpísanú oboma zákonnými zástupcami** priniesť na zápis. Údaje sa overujú z rodného listu dieťaťa a občianskeho preukazu zákonných zástupcov pri zápise.

Podľa §144a zákona 245/2008 Z.z. sa na podaniach týkajúcich sa výchovy a vzdelávania, v ktorých sa rozhoduje v správnom konaní, vyžaduje **podpis oboch zákonných zástupcov dieťaťa.**

* Ak má dieťa iba jedného zákonného zástupcu alebo z objektívnych príčin nie je možné získať podpis druhého zákonného zástupcu, je potrebné k žiadosti a prihláške pripojiť „Písomné vyhlásenie zákonného zástupcu“ príloha č. 2.“
* Ak sa zákonný zástupcovia dohodli, že prihlášku podpisuje iba jeden zákonný zástupca, na prihláške postačuje podpis len jedného zákonného zástupcu, musia o tejto skutočnosti doručiť riaditeľke školy „Písomné vyhlásenie“ príloha č. 3.

<https://www.minedu.sk/data/att/f08/29024.ed6fd2.pdf>

* Zákonný zástupca, ktorý nemôže vyplniť online prihlášku, napr. ak nemá prístup na internet, si môže tlačivo prihlášky do 1. ročníka ZŠ vyzdvihnúť  na vrátnici SŠ Tilgnerova 14, od 20.3. 2024 od 9:00 hod do 15:00 hod.

**\*\*\***

V súlade s § 20 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len ,,školský zákon“) je zákonný zástupca dieťaťa povinný prihlásiť dieťa na plnenie povinnej školskej dochádzky v základnej škole (ďalej len ,,zápis").

**Zákonný zástupca je povinný zapísať dieťa, ktoré do 31.8.2024 dovŕši šiesty rok veku a dosiahlo školskú spôsobilosť.**

 **Pri zápise dieťaťa zákonný zástupca dieťaťa povinne predloží:**

* **občiansky preukaz , resp. splnomocnenie neprítomného zákonného zástupcu**
* **rodný list dieťaťa**
* **v prípade dieťaťa so zdravotným znevýhodnením doklad o jeho zdravotnom stave.**

**\***

* **Upozornenie na zmenu postupu pri odklade povinnej školskej dochádzky**:

Ak riaditeľ príslušnej materskej školy rozhodol o pokračovaní vzdelávania v materskej škole, je nutné, aby zákonný zástupca uviedol túto skutočnosť v online prihláške **do poznámky.**

Taktiež, ak je pravdepodobné pri povinnom zápise dieťaťa , že dieťa, ktoré dosiahne šesť rokov veku do 31. 08. 2024 (vrátane), nedosiahne školskú spôsobilosť a zákonný zástupca uvažuje o pokračovaní vzdelávania v materskej škole, uvedie danú skutočnosť v online prihláške **do poznámky** .

* Zákonní zástupcovia môžu požiadať o prijatie dieťaťa na plnenie povinnej školskej dochádzky aj keď do 31.8.2024 nedovŕši šiesty rok veku. K žiadosti o predčasné zaškolenie treba priložiť súhlasné vyjadrenie všeobecného lekára pre deti a dorast a súhlasné vyjadrenie príslušného zariadenia výchovného poradenstva a prevencie .

**\*\*\***

Podľa všeobecne záväzného nariadenia mestskej časti Bratislava-Karlova Ves č. 1/2018 v znení všeobecne záväzného nariadenia č. 2/2021 zo dňa 16. marca 2021 o určení školských obvodov pre základné školy a spojenú školu v zriaďovateľskej pôsobnosti mestskej časti Bratislava- Karlova Ves.

Školský obvod pre Spojenú školu , Tilgnerova 14 tvoria ulice:

Adámiho, Baníkova, Bedľová, Belániková, Botanická, Devínska cesta, Donnerova, Dubáková, Fadruszova, Gabčíkova, Hájnická, Hlivová, Hodálova, Hudecova, Janotova, Jurigovo nám., Karloveské rameno, Karloveská (párne čísla), Kempelenova, Ulica Ladislava Sáru, Líščie údolie (párne čísla 2 až 160) a (nepárne čísla 1 – 115), Lykovcova, Mlynská dolina, Molecova, Na Riviére, Na Sitine, Nábrežie Ľudovíta Kadnára, Nad Dunajom, Nábělkova, Novackého, Pod lesom, Pod Rovnicami (párne čísla 2 až 30) a (nepárne čísla 1 až 59), Pôvabnicová, Rýdziková, Segnerova, Staré grunty (len čísla 130 až 138, 142, 148 až 244, 260, 262, 264, 324 (A,B,C,D), 326 (A,B), 328, 330, 332) Sumbalova, Svrčia, Tilgnerova, Vretenová, Zlatohríbová.

V zmysle zákona číslo 245/2008 o výchove a vzdelávaní (školský zákon) plní žiak povinnú školskú dochádzku v základnej škole v školskom obvode, v ktorom má trvalý pobyt. Zákonný zástupca môže dieťa zapísať do inej ako spádovej školy.

**V prípade, že máte otázky ohľadom zápisu dieťaťa do 1. ročníka základnej školy, kontaktujte nás telefonicky :** 02/65425686 v čase od 12:00 hod do 14:00 hod, alebo mailom : jana.sekacova@tilgnerka.edu.sk

Bratislava, 15.3.2024

 RNDr. Dana Ihnaťová

 riaditeľka školy